CELEX: 62013CA0420
Language: et
Date: 2014-07-10 00:00:00
Title: Kohtuasi C-420/13: Euroopa Kohtu (kolmas koda) 10. juuli 2014 . aasta otsus (Bundespatentgerichti eelotsusetaotlus – Saksamaa) – Netto Marken Discount AG & Co. KG. versus Deutsches Patent- und Markenamt (Eelotsusetaotlus — Kaubamärgid — Direktiiv 2008/95/EÜ — Nende kaupade ja teenuste määratlemine, mille jaoks kaubamärgikaitset taotletakse — Selguse ja täpsuse nõuded — Nizza klassifikatsioon — Jaekaubandus — Teenuste komplekteerimine)

15.9.2014   
            
            
               ET
            
            
               Euroopa Liidu Teataja
            
            
               C 315/20
            
         Euroopa Kohtu (kolmas koda) 10. juuli 2014. aasta otsus (Bundespatentgerichti eelotsusetaotlus – Saksamaa) – Netto Marken Discount AG & Co. KG. versus Deutsches Patent- und Markenamt
   (Kohtuasi C-420/13) (1)
   
   ((Eelotsusetaotlus - Kaubamärgid - Direktiiv 2008/95/EÜ - Nende kaupade ja teenuste määratlemine, mille jaoks kaubamärgikaitset taotletakse - Selguse ja täpsuse nõuded - Nizza klassifikatsioon - Jaekaubandus - Teenuste komplekteerimine))
   2014/C 315/29
   Kohtumenetluse keel: saksa
   
      Eelotsusetaotluse esitanud kohus
   
   Bundespatentgericht
   
      Põhikohtuasja pooled
   
   
      Hageja: Netto Marken Discount AG & Co. KG
   
      Kostja: Deutsches Patent- und Markenamt
   
      Resolutsioon
   
   
               1.
            
            
               Ettevõtja tegevus, mis seisneb teenuste komplekteerimises, et tarbija saaks neid mugavalt võrrelda ja osta, võib kuuluda Euroopa Parlamendi ja nõukogu 22. oktoobri 2008. aasta direktiivi 2008/95/EÜ kaubamärke käsitlevate liikmesriikide õigusaktide ühtlustamise kohta artikli 2 tähenduses mõiste „teenused” alla.
            
         
               2.
            
            
               Direktiivi 2008/95 tuleb tõlgendada nii, et selle kohaselt peab taotlus registreerida kaubamärk teenuste komplekteerimises seisneva teenuse jaoks olema sõnastatud piisavalt selgesti ja täpselt, et võimaldada pädevatel ametiasutustel ja ettevõtjatel aru saada, milliseid teenuseid taotluse esitaja kavatseb komplekteerida.
            
         
      (1)  ELT C 313, 26.10.2013.